Bekroonde tekenprente nou op Showmax te sien | Maroela Media
Revolting Rhymes (Showmax)
Roald Dahl se Revolting Rhymes en Julia Donaldson en Axel Scheffler se topverkoper, The Highway Rat, is nou eerste en slegs op Showmax te sien.
Die animasie vir dié twee tekenprente is deur die Kaapstadse Triggerfish behartig.
Dahl is bekend vir sy topverkoper kinderboeke soos Matilda, The BFG, Charlie and The Chocolate Factory, James and The Giant Peach en Fantastic Mr Fox, maar dit is Revolting Rhymes, ŉ versameling feëverhale wat hy herskryf het, wat ouers graag lees. As jy jou dogter wil ontmoedig om vir ŉ prins te wag om al haar probleme op te los, is dié tekenprent net vir jou bedoel – veral as jy op soek is na ŉ tekenprent wat nie eintlik vir kinders bedoel is nie.
Revolting Rhymes is vir ŉ Oscar benoem en het 15 gesogte internasionale tekenprenttoekennings ontvang, insluitend die internasionale Emmy-kindertoekenning vir animasie en beste animasie by die Bafta-kindertoekennings.
The Highway Rat (Showmax)
The Highway Rat, gebaseer op Julia Donaldson en Axel Scheffler se topverkoper, is die verhaal van ŉ geldgierige rot wat graag broodjies en koekies wil hê, maar hy beland in ŉ taai gemors.
Die BBC het oor Kersfees dié tekenprent na ongeveer 7.5 miljoen kykers uitgesaai en dit het daarna die gehoortoekenning vir 3 – 6 jariges ontvang by New York se internasionale kinderfilmfees.
Triggerfish was ook verantwoordelik vir die gewilde Adventures in Zambezia (2012) en Khumba (2013). Die agentskap is tans besig met sy derde vollengte fliek, Seal Team.
Jy kan nou al drie BBC-Kersfeesflieks op Showmax sien wat Triggerfish vir Magic Light Pictures vervaardig het: Stick Man (2015), Revolting Rhymes (2016) en The Highway Rat (2017) – eerste en slegs op Showmax in Afrika.
Hierdie tekenprente is beskikbaar op Showmax vir kykers in Suid-Afrika. Kry al die vermaak op jou gunstelingtoestel by Showmax: teken nou in of maak gebruik van die gratis proeflopie. Showmax is nou ook gratis beskikbaar as deel van jou DStv Premium-pakket! Klik hier om meer uit te vind.